da en en en fr de da id da nb da da da en nb da da da da da en da da da da en en
Svanholm tog det hele - Hamid Shah turneringens spiler - Svanholm Cricketklub
Søndag d. 26. juni 2011 kl. 23:11 af Henrik Pfaff
i finalen mod Nørrebro var vi aldrig truet. Nørrebros indledende 116/7 viste sig at være en nem opgave for vore batsmen.
Selvom både turneringens bedste spiller Hamid Shah (7) og storebror Zishan gik uden at besvære regnskabsførerne, passerede vi problemløst i over nr. 16 for 3 gærder. En elegant spillende Zameer Khan spillede en flot chancefri halvleg og præsterede 55 not out på 49 bolde og battede gevinsten hjem sammen med Hassan Rashid (19 not out).
Zameer Khan in action
Fra finalen. Hamid batter med matchwinneren Zameer Khan
De fleste af vore kastere leverede lige rigeligt med udenom (i alt 11), men Nørrebro fik aldrig presset tempoet op, fordi vore markspillere var aggressive og basalt godt fieldende hele turneringen igennem trods enkelte drop. Waqas Ali og Zishan Shah tog hver 2 gærder for henholdsvis 22 og 27.
Zameer Khan blev “man of te match” i finalen og fik et par handsker af dommer Bent Nielsen
Forskellen på de to finaleholds træningstilstand lyste krystalklart igennem. Nørrebro havde ikke kampkraft og energi til den fjerde kamp på 2 dage og virkede hurtigt flade i marken og ved gærdet kunne de stort set ikke passere markspillerne. Kun 3 firere blev det til trods mange forgæves forsøg. Vore lavede på den store og tunge bane kun to firere, men til gengæld passerede de markspillerne og pressede løbene igennem på en helt anden måde end modstanderne.
I den indledende kamp slog vi Glostrup, hvis score på 123/5 vi passerede i over nr. 16 for 2 gærder. Her blomstrede Zishan Shah med 41, Bobby Chawla 35 og Hamid Shah 25 not out, mens Zishan Shah tog 2 gærder for 11 og Waqas Ali 2 for 25. Glostrup stillede ikke i bedste opstilling, hvilket vi heller ikke gjorde, men hos os var det ikke til at se. Glostrup havde dog de fleste af deres bedste gærdespillere med, så også her stor cadeau til vore for en sikker sejr.
Alt i alt – en turnering, hvor vores gode træningstilstand og intensitet i alle spillets facetter var langt bedre end de øvrige holds. Det kan vi bl.a. takke træner Mulder for, som ikke selv kunne være med på grund af problemer med ryggen.
Stående fra venstre: Hassan Rashid, Rohit Kanaiya, Zishah Shah, Bobby Malik, Sair Anjum, Bret Mulder, træner, Martin Jørgensen, holdleder Knælende: Hamid Shah, Waqas Ali, Saad Ahmed, Taha Ahmed, Zameer Khan
Hamid Shah har pludselig fået den selvtillid igen, som han har manglet i meget af sæsonen. Han blev “man of te tournament” og fik præmien – et twenty/twenty bat, som han dog bagefter hurtigt byttede til et mere traditionelt af slagsen.
I tre kampe blev han “man of te match”, som belønnedes med et par handsker hver gang. Men man kan jo bytte, så nu har han fået udstyret og ekviperingen fornyet.
Hamid Shah får overrakt et bat som “man of te tournament” af DCF`s turneringsleder Injam Khokar